Diari Oficial de la Generalitat Valenciana


Sumari del DOGV 3254, del 01-06-1998 (1998/4345)

ORDRE de 21 de maig de 1998, de la Conselleria d'Agricultura, Pesca i Alimentació, per la qual es modifiquen els imports globals màxims que financen, per a 1998, subvencions gestionades per la Direcció General d'Indústria, Cooperativisme, Pesca i Relacions Agràries i regulades en l'Ordre d'1 d'abril de 1998.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3254

Data del DOGV
:   01-06-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/4345


Data del document
:   21-05-1998

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

ORDRE de 21 de maig de 1998, de la Conselleria d'Agricultura, Pesca i Alimentació, per la qual es modifiquen els imports globals màxims que financen, per a 1998, subvencions gestionades per la Direcció General d'Indústria, Cooperativisme, Pesca i Relacions Agràries i regulades en l'Ordre d'1 d'abril de 1998. [1998/X4345]
  
A través de l'Ordre d'1 d'abril de 1998, de la Conselleria d'Agricultura, Pesca i Alimentació, es van publicar els imports globals màxims que financen, per a 1998, subvencions gestionades per la Direcció General d'Indústria, Cooperativisme, Pesca i Relacions Agràries, amb bases reguladores en vigor, del programa 714.30.
  
S'ha produït una generació del crèdit que incrementa el que es va establir inicialment en els pressupostos de la Generalitat Valenciana per a 1998, del programa 714.30, Indústries i relacions agràries.
  
D'acord amb l'article 47.11 del text refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell, on s'exigeix que en les bases reguladores de la concessió de subvencions s'indique la línia o les línies de subvencions que les financen i l'import global màxim que s'hi destina.
  
Per les raons exposades, i en l'exercici de les funcions que tinc atribuïdes,
  
ORDENE
  
Article primer
  
Els imports globals màxims que, a càrrec de determinades línies de subvenció del programa 714.30, s'estableixen per a l'exercici de 1998 en l'article 1 de l'Ordre d'1 d'abril, de la Conselleria d'Agricultura, Pesca i Alimentació, es modifiquen, inclosa la línia pressupostària que s'indica a continuació:
  
Ordre de 27 d'abril de 1995, de la Conselleria d'Agricultura, Pesca i Alimentació, per la qual s'especifica el procediment de gestió de les ajudes previstes en els reglaments (CE) 866/1990, 867/1990 i 3.699/1993, referents a la millora de les condicions de comercialització i transformació dels productes agrícoles, selvàtics i pesquers (DOGV núm. 2.503, de 09.05.95).
  
Línia pressupostària, codi comptable 1907
  
Import global màxim: 7.480.225.950 pessetes
  
Termini de presentació d'instàncies: permanent
  
Termini de tramitació: 10 mesos
  
Efectes acte presumpte: desestimatori
  
Es tracta d'una línia de subvenció cofinançada. Del total del pressupost, en correspon un 75% a fons procedents del FEOGA-Orientació, i un 25% a fons procedents del Ministeri d'Agricultura, Pesca i Alimentació.
  
Mantenen la vigència els altres aspectes que es regulen en l'ordre de referència indicada.
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 21 de maig de 1998
  
La consellera d'Agricultura, Pesca i Alimentació,